เรื่องร้องเรียน: พื้นที่มีน้ำท่วมขังถึงพื้นฟุตบาท แม้ไม่มีฝนตกและไม่มีทางระบายน้ำออก ทั้งขาเข้าและขาออก ถนนเทพพารักษ์ เขตบางเขน ส่งผลต่อการจราจรเคลื่อนตัวได้ช้ากระทบทั้งถนนหพลโยธิน แยกหลักสี่ - สะพานใหม่ ตลอดเวลา
การดำเนินการของเจ้าหน้าที่: เนื่องจากบริเวณนี้มีน้ำขัง ถนนลื่น ผู้ขับขี่จึงต้องใช้ความเร็วจำกัดและระมัดระวังในการขับขี่จึงทำให้รถติดขัด ประกอบกับบริเวณดังกล่าวมีน้ำท่วมขังในระดับสูงเพื่อเป็นการแก้ไขปัญหาน้ำท่วมขัง สำนักงานเขตบางเขน ได้ประสานกับบริษัทที่ก่อสร้างสะพานข้ามแยกของสำนักการโยธา ติดตั้งเครื่องสูบน้ำฝั่งขาออก 2 ตัว และติดตั้งเครื่องสูบน้ำฝั่งขาเข้า 1 ตัว เพื่อเร่งระบายน้ำลงคลองลำผักชี และส่งต่อไปยังคลองลาดพร้าว ซึ่งในปัจจุบันบริเวณดังกล่าวระดับน้ำได้ลดลงแล้ว จึงขออภัยที่ท่านไม่ได้รับความสะดวกมา ณ ที่นี้
ความเห็นของผู้แจ้ง: ขอขอบพระคุณเจ้าหน้าที่เขตบางเขนทุก ๆ ท่านที่ช่วยกันแก้ไขปัญหาน้ำท่วมชังและบริการประชาชนครับ
พื้นที่: แขวงอนุสาวรีย์ เขตบางเขน กรุงเทพมหานคร